
BIRŽŲ RAJONO SAVIVALDYBĖS TARYBA

SPRENDIMAS
[bookmark: _Hlk90367209]DĖL SOCIALINĖS GLOBOS FINANSAVIMO IR FINANSINĖS PARAMOS SKYRIMO ŠEIMYNAI TVARKOS APRAŠO PATVIRTINIMO

20      m.                            d. Nr.       
Biržai


	Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu, Lietuvos Respublikos šeimynų įstatymo 15 straipsnio 1 dalimi, Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, Biržų rajono savivaldybės taryba nusprendžia:
1. Patvirtinti Socialinės globos finansavimo ir finansinės paramos skyrimo šeimynai tvarkos aprašą (pridedama).
2. Nustatyti, kad šis sprendimas įsigalioja 2022 m. sausio 1 d.
Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų  teisenos įstatymo nustatyta tvarka.
	 

		
Savivaldybės meras                                                                                                        Vytas Jareckas

Sprendimo projektą teikia
Savivaldybės administracijos direktorė                                                                           Irutė Varzienė

Sprendimo projekto pranešėjas
Socialinės paramos skyriaus vedėjas                                                                 Kęstutis Knizikevičius




Parengė

Jurga Serapinienė
2021-12-13                                     
                                                                           PATVIRTINTA
                 	                      Biržų rajono savivaldybės tarybos
                    			                                        20     m.                   d. 
                                                                                                         sprendimu Nr.

I SKYRIUS
BENDROSIOS NUOSTATOS

	1. Socialinės globos finansavimo ir finansinės paramos skyrimo šeimynai tvarkos aprašas (toliau – Aprašas) nustato sąlygas šeimynai gauti finansavimą, jo rūšis, skyrimo tvarką ir dydžius.
	2. Finansavimas gali būti skiriamas Biržų rajone veikiančioms šeimynoms (toliau – Šeimyna), globojančioms vaikus, už kurių socialinės globos organizavimą ir finansavimą teisės aktų nustatyta tvarka yra atsakinga Biržų rajono savivaldybė (toliau – Savivaldybė).
3. Finansinė parama skiriama Šeimynoms iš Savivaldybės biudžeto Socialinės paramos įgyvendinimo programos šiai priemonei numatytų lėšų. Finansavimas Šeimynai skiriamas atsižvelgiant į Savivaldybės einamųjų metų finansines galimybes.
4. Apraše vartojamos sąvokos atitinka Lietuvos Respublikos socialinių paslaugų įstatyme, Šeimynų įstatyme, Šeimynų nuostatuose ir kituose šeimynų ir globėjų veiklą reglamentuojančiuose teisės aktuose vartojamas sąvokas.

II SKYRIUS
FINANSAVIMO RŪŠYS IR DYDŽIAI

	5. Nustatomos šios finansavimo rūšys ir dydžiai:
	5.1. Šeimynos dalyvio išlaikymo pajamų finansavimas. Šeimynos dalyvio kalendorinio mėnesio išlaikymo pajamos yra 1,25 Lietuvos Respublikos Vyriausybės patvirtintos minimaliosios mėnesinės algos dydžių nepriklausomai nuo šeimynoje globojamų (rūpinamų) vaikų skaičiaus;
	5.2. Finansinė parama Šeimynos valdomo nekilnojamojo turto rekonstravimo ir (ar) remonto darbams atlikti  ir (ar) kilnojamam turtui ir kitoms einamosioms išlaidoms, susijusioms su globojamo, prižiūrimo vaiko poreikių tenkinimu gali būti skirta iki 10,000 tūkst. Eur vieną kartą per 5 metus nuo finansavimo gavimo dienos.

III SKYRIUS
LĖŠŲ SKYRIMAS, NAUDOJIMAS IR ATSISKAITYMAS

	6. Finansavimas, nurodytas Aprašo 5.1 papunktyje, Šeimynai skiriamas pagal sudarytą Savivaldybės administracijos ir Šeimynos socialinės globos teikimo ir finansavimo sutartį.
	7. Finansavimas, nurodytas Aprašo 5.2 papunktyje, Šeimynai skiriamas gavus Šeimynos prašymą ir išlaidas patvirtinančius dokumentus. 
	8. Šeimyna prašymą ir išlaidas patvirtinančius dokumentus (išankstines sąskaitas, sąskaitas faktūras, sąmatas ir (ar) kt.) pateikia Savivaldybės administracijos Socialinės paramos skyriui (toliau – Skyrius). 
	9. Finansinę paramą šeimynoms, organizuoja savivaldybės administracijos direktoriaus sudaryta komisija (toliau – Komisija). Komisija sudaroma iš nemažiau kaip 5 narių: Biržų rajono savivaldybės tarybos narių ir Savivaldybės administracijos  darbuotojų.
	10. Skyriaus atsakingas specialistas per 5 darbo dienas patikrina pateiktus dokumentus ir jei reikia – prašo pateikti papildomą informaciją. Šeimynos prašymą ir dokumentus teikia svarstyti artimiausiam Komisijos posėdžiui. Komisija, išnagrinėjusi šeimynos prašymą ir pateiktus dokumentus, priima sprendimą dėl finansinės paramos Šeimynai skyrimo.
	Komisijos sprendimas įforminamas Komisijos protokolu, kurio pagrindu Skyrius sudaro sutartį dėl finansinė paramos skyrimo.
	11. Skirtas finansavimas pervedamas į Šeimynos nurodytą sąskaitą.
	12. Skyriaus atsakingas specialistas kontroliuoja Šeimynai pervestų lėšų panaudojimą ir nustatęs, kad Šeimyna gautas lėšas naudoja ne pagal tikslinę paskirtį, teikia Šeimynai reikalavimą nedelsiant grąžinti gautas lėšas.
	13. Šeimyna privalo grąžinti gautas lėšas:
	13.1. kai prašyme nurodyti darbai nesant objektyvių priežasčių nepradedami nuo finansavimo gavimo praėjus 3 mėn. Tokiu atveju grąžinamos visos gautos lėšos; 
	13.2. kai nepraėjus 12 mėn. nuo finansavimo gavimo Šeimyna nutraukia veiklą arba įstatymų nustatyta tvarka yra likviduojama. Tokiu atveju grąžinama visos Šeimynai per 12 mėn. skirtos lėšos.
	14. Šeimynos gautos ir nepanaudotos ar ne pagal paskirtį panaudotos lėšos grąžinamos į Savivaldybės administracijos rašytiniame reikalavime nurodytą banko sąskaitą iki nustatyto lėšų grąžinimo termino.
	15. Šeimyna gautų lėšų apskaitą tvarko ir su apskaita susijusius dokumentus saugo Lietuvos Respublikos teisės aktų nustatyta tvarka.

IV SKYRIUS
BAIGIAMOSIOS NUOSTATOS

	16. Savivaldybės administracijos Buhalterinės apskaitos skyrius (toliau – Buhalterinės apskaitos skyrius) atsako už lėšų apskaitą ir išmokėjimą, skirtą  Šeimynai.
	17. Už lėšų tikslingą panaudojimą atsako Šeimynos steigėjas.
	18. Nustačius, kad Šeimyna norėdama gauti finansavimą pateikė neteisingą informaciją ir (ar) dokumentus, Šeimyna privalo neteisėtai gautas lėšas grąžinti Savivaldybės administracijai. Šeimynai nesutikus grąžinti lėšas, jos išieškomos Lietuvos Respublikos teisės aktų nustatyta tvarka.
	19. Šis Aprašas keičiamas ar pripažįstamas netekusiu galios Savivaldybės tarybos sprendimu.

